Document ID: 32012D0474

РЕШЕНИЕ ЗА ИЗПЪЛНЕНИЕ НА КОМИСИЯТА
от 13 август 2012 година
относно одобрението от Комисията на плановете за статистически извадки във връзка с претегляне на продукти от риболов в съответствие с член 60, параграфи 1 и 3 от Регламент (ЕО) № 1224/2009 на Съвета и на плановете за контрол във връзка с претегляне на продукти от риболов в съответствие с член 61, параграф 1 от Регламент (ЕО) № 1224/2009
(нотифицирано под номер C(2012) 5568)
(само текстовете на английски, естонски, литовски, немски, нидерландски, полски, фински и шведски език са автентични)
(2012/474/ЕС)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1224/2009 на Съвета от 20 ноември 2009 г. за създаване на система за контрол на Общността за гарантиране на спазването на правилата на общата политика в областта на рибарството, за изменение на регламенти (ЕО) № 847/96, (ЕО) № 2371/2002, (ЕО) № 811/2004, (ЕО) № 768/2005, (ЕО) № 2115/2005, (ЕО) № 2166/2005, (ЕО) № 388/2006, (ЕО) № 509/2007, (ЕО) № 676/2007, (ЕО) № 1098/2007, (ЕО) № 1300/2008, (ЕО) № 1342/2008 и за отмяна на регламенти (ЕИО) № 2847/93, (ЕО) № 1627/94 и (ЕО) № 1966/2006 (1), и по-специално член 60, параграфи 1 и 3 и член 61, параграф 1 от него,
като взе предвид подаването на плановете за статистически извадки и плановете за контрол от държавите членки,
като има предвид, че:
(1)
Съгласно член 60, параграфи 1 и 2 от Регламент (ЕО) № 1224/2009 държавите членки гарантират, че всички продукти от риболов се претеглят при разтоварването, преди да бъдат складирани, транспортирани или продадени, чрез системи, одобрени от компетентните органи, освен ако не са приели план за статистически извадки, одобрен от Комисията и основан върху отчитаща риска методика, установена по член 76, параграф 1 от Регламент за изпълнение (ЕС) № 404/2011 на Комисията от 8 април 2011 г. за определяне на подробни правила за прилагането на Регламент (ЕО) № 1224/2009 на Съвета за създаване на система за контрол на Общността за гарантиране на спазването на правилата на общата политика в областта на рибарството (2) във връзка с приложение XIX към същия регламент.
(2)
Съгласно член 60, параграф 3 от Регламент (ЕО) № 1224/2009 държавите членки могат да разрешат претеглянето на продуктите от риболов на борда на риболовния кораб чрез дерогация от общото задължение за претегляне, установено в член 60, параграф 1, и при условие че държавата членка е приела план за статистически извадки, посочен в член 60, параграф 1, одобрен от Комисията и основан върху отчитащата риска методика, установена по член 76, параграф 2 от Регламент за изпълнение (ЕС) № 404/2011 във връзка с приложение XX към същия регламент.
(3)
Съгласно член 61, параграф 1 от Регламент (ЕО) № 1224/2009 държавите членки могат да разрешат претеглянето на продукти от риболов след транспортиране от мястото на разтоварване, при условие че са транспортирани до местоназначение на територията на съответната държава членка и че тази държава членка е приела план за контрол, одобрен от Комисията и основан на отчитащата риска методика, установена по член 77, параграф 1 от Регламент за изпълнение (ЕС) № 404/2011 във връзка с приложение XXI към същия регламент.
(4)
Плановете за статистически извадки на Германия (14.11.2011 г.), Ирландия (7.11.2011 г.), Литва (11.1.2012 г.), Нидерландия (18.1.2012 г.), Полша (5.3.2012 г.), Финландия (7.11.2011 г.) и Обединеното кралство (15.12.2011 г.), както и плановете за контрол на Германия (14.11.2011 г.), Естония (15.12.2011 г.), Ирландия (7.11.2011 г.), Полша (5.3.2012 г.), Финландия (7.11.2011 г.) и Обединеното кралство (15.12.2011 г.) са предадени на Комисията за одобрение. Те са съобразени със съответните отчитащи риска методики. Поради това те следва да бъдат одобрени.
(5)
Настоящото решение представлява решение за одобрение по смисъла на член 60, параграфи 1 и 3 и член 61, параграф 1 от Регламент (ЕО) № 1224/2009.
(6)
Комисията следва да наблюдава прилагането на плановете за статистически извадки и плановете за контрол както по отношение на ефективното им функциониране, така и с оглед на тяхното редовно преразглеждане от съответната държава членка. Поради тази причина държавите членки следва да докладват на Комисията относно прилагането на тези планове,
ПРИЕ НАСТОЯЩОТО РЕШЕНИЕ:
Член 1
1. Одобряват се плановете за статистически извадки съгласно член 60, параграф 1 от Регламент (ЕО) № 1224/2009, представени от Германия, Ирландия, Литва, Полша, Финландия и Обединеното кралство, за претегляне на продукти от риболов.
2. Одобряват се плановете за статистически извадки съгласно член 60, параграф 3 във връзка с член 60, параграф 1 от Регламент (ЕО) № 1224/2009, представени от Германия, Ирландия, Литва, Нидерландия и Обединеното кралство, за претегляне на продукти от риболов на борда на риболовния кораб.
3. Одобряват се плановете за контрол съгласно член 61, параграф 1 от Регламент (ЕО) № 1224/2009, представени от Германия, Естония, Ирландия, Полша, Финландия и Обединеното кралство, за претегляне на продукти от риболов след транспортиране до местоназначение на територията на съответната държава членка.
Член 2
Посочените в член 1 държави членки предават доклад до Комисията относно прилагането на плановете за статистически извадки и плановете за контрол, посочени в член 1, преди 1 април 2014 г.
Член 3
Адресати на настоящото решение са Федерална република Германия, Република Естония, Ирландия, Република Литва, Кралство Нидерландия, Република Полша, Република Финландия и Обединеното кралство Великобритания и Северна Ирландия.
Съставено в Брюксел на 13 август 2012 година.

Labels: 7
18
19
6